Maart | 2019 | Poerdezmerdez
29 Vrydag Mar 2019
Menz hou van kaas, bra!
Vieslikste song ooit, maar true. Synde dat menz die kleinkind van 'n melkman is, is daar altyd suiwel in die yskas: melk, kaas, roomys, joghurt.
Vir die wat "ietsies" soek voor slaaptyd: ham, oorskiet, agurkies, brood, vrugte, viennas.
Daar is altyd 'n liter of twee joghurt – vir net so eet of vir die wêreld se maklikste en vinnigste yskastert: meng 1 liter joghurt met 'n blikkie kondensmelk. Gooi in 'n bak gepak met tennisbeskuitjies en mikrogolf 4 minute. Verkoel.
Redelik normaal. O, en as ons van die knoffelpolonie in die bruin wrapping kan kry: dik sny polonie met stroop. Njammies!
PS: PnP se tjoklitmousse is lekkerder as Woollies s'n, en daarvan is gereeld in die yskas. Menz is nie dik van drink nie, dis tog duidelik? 😉
Dis so waar …
27 Woensdag Mar 2019
Al hierdie punte soos onder is waar van menz:
Nie noodwendig net omdat menz 'n introvert is nie, maar ook as gevolg van algemene en sosiale angstigheid.
Is dit weird …
26 Dinsdag Mar 2019
… dat menz graag 'n outopsie wil sien? Dat menz graag sal wil by staan en sien en voel hoe alles in mekaar pas en waar dit sit? Verkieslik nie 'n ontbinde lyk nie, maar 'n "relatief gesonde" een …
25 Maandag Mar 2019
Alhoewel menz glo in die gebruik van staaldruppels – sodra menz die staaldruppels nader bring, hou menzseMan op bloei – het menz nog nie regtig ander rate beproef nie. MenzseMa het wel sakkies met knoffel aan die binnekant van hulle klere vasgesteek in die winter of 'n stukkie rooi flennie oor die bors. Menz weet van skoon drank oor wonde om te ontsmet; blykbaar kan mens peper of spinnerakke (seker sonder die spinnekop) op wonde sit om dit te laat ophou bloei.
Hier is 'n paar ander wat menz hier geskaai het:
Uhm…. nee. Fokken nee dankie, dan gaan menz maar liewerster heen …
Lê-Jou-Eier: Wie is Poerdez?
20 Woensdag Mar 2019
Of dalk eerder: wat is menz?
"Nie alles wat waar is kan bewys word nie" – Dwaalster
Menz is iemand wat nog soms PC is, maar glad nie meer SC nie. Want menz het menz se filters verloor. Of weg gemoer, whichever came first. Menz praat gereeld met drywers* in die verkeer – al hoor hulle menz nie; gewoonlik gaan dit gepaard met gebaretaal of wilde handbewegings. (* nie bestuurders nie, drywers = want net drolle dryf (het menz gehoor)).
Menz is gewoonlik die een wat sê wat ander mense dink, maar nie wil sê nie. Menz staan ook gou op teen onreg en ongelykheid en wreedheid, dikwels luid en kras. Menz gee om vir menz se binnekring en diere (wat nie slange of spinnekoppe insluit nie). As menz kon, sou menz 'n plaas gehad het met BAIE donkies en skape en honde en katte en bokke en ens.
Menz het 'n menzseMan wat menz anker en vir wie menz (soms dodelik) lief is.
Menz skrik binnetoe. Die gil weergalm in die gange van menz se kop, maar buitetoe – na menz asem geskep het – gaan gewoonlik net 'n fok. So 'n flying fuck.
Menz sukkel met onnosel mense. O fok tog, dit voel deesdae of dit so aansteeklik is soos die Spaanse griep van 1918 wat amper 500 miljoen mense versaak het. Common sense is not so common as you'd think. DINK en die vermoë om te kan, is aan die uitsterf en menz treur daagliks daaroor.
Menz doen ook soms dom goed sonder om te dink, maar in menz se werk is alles logies en ordelik al doen ons 90% van die tyd krisisbestuur agv ander mense se kak gedagtes (poepe wat ingehou word, borrel op na jou brein toe en word 'n kak gedagte). Die totale vermyding van deadlines en prosedures en verantwoordelikheid is vir menz 'n gotswonder.
Menz glo in reinkarnasie en 'n lewe na hierdie een (die dood is nie vir altyd nie) en 'n lewe na die volgende een en 'n lewe na daardie een. Hoekomdefok dit nodig is, het menz nog nie uitgevind nie. Menz glo nie in een boek nie, maak nie saak wat sy naam is nie. Menz is 'n leerder of versamelaar van inligting. Menz was op 'n stadium lank laaank gelede 'n versamelaar van goetertjies, maar nou versamel menz boeke en inligting.
Menz het ALTYD moeite gedoen met persentjies en bystand aan menz se naastes. Gee, gee, gee. Gee omdat menz so voel en nie sosiaal vereis word om te gee nie. Menz het nie 'n probleem as die ontvanger nie 'n gewer is nie (takers and givers and such), maar as jy iets gee omdat jy voel jy MOET omdat menz altyd gee en jy krap in jou laai of kaste rond vir iets wat jy nie gaan mis nie om tog net iets te kan gee, dan het daai storie sy gat gesien. Koop tog net 'n fokken Aero tjoklit as jy aan menz dink en iets wil gee en bedoel dit dan (menz hou baie van Aero's en Bubbly tjoklits *wink*wink*nudge*nudge*).
Menz is dik en duidelik. Menz probeer elke dag daaraan werk, maar menz begin nooit 'n poging in die middel van die week nie. Dus Maandag. Volgende Maandag, promise. As jy nie hou van hoe menz lyk nie, staan verder weg. Nog verder, nog verder, nog verder … tot daar waar jy voel menz lyk beter. Dis reg so, bly dan sommer daar. Menz was 'n seningrige man in 1350 BC, so menz was al maar. Hierdie lewe is blykbaar nie bedoel om maer te wees voor nie. Btw, as jy dit nog nie agtergekom het nie: menz is 'n emosionele eter. *sug*
Menz se kopdokter sê menz is sinies en vertrou nie ander mense nie. No shit, Sherlock? Hoeveel kry jy daagliks met die mensdom te doen en is menz se siening verkeerd? Dus probeer menz nie oogkontak maak met takers nie en probeer enige ongemaklike situasies ten beste vermy.
EN (want menz kan) nou is menz emosioneel uitgeput en gaan menz soek na 'n soetigheidjie.
Welkom, Maandag …
11 Maandag Mar 2019
Dis weer een van daai dae …
07 Donderdag Mar 2019
Goeie fok. Kyk eerder tv of lees 'n boek (saam met jou baba) as om jouself so te vermaak.
06 Woensdag Mar 2019
As menz 'n werksgeleentheid gehad het en menz het op so 'n gekotsery op FB afgekom, dan sou dit die fokken laaste mens op aarde wees wie mens sou oorweeg:
Baja goeie leader se hol!
Nee vok, ret nou 'n folk med so 'n skreivsil.
05 Dinsdag Mar 2019
Vandag besef menz dit hol in 'n siklus.
As dit daai tyd van die maand is, gather menz. Dan hou menz van goeters en nog goeters en nog … Asof menz nes skrop op die verkeerde tyd – dit moet tog meer saamval met ovulasie, dan nie?
As menz nou eers oor daai tyd van die maand is, dan hou menz van minder goeters. Dan raak menz geirriteerd oor goed wat rondstaan en wat menz gedink het menz van hou maar nie meer van hou nie.
Totaal onverwags en meestal snaaks.
8. They begin the evening news with 'Good Evening,'then proceed to tell you why it isn't.
12. In filling out an application, where it says, 'In case of emergency, notify:'I put 'DOCTOR."
15. Behind every successful man is a woman. Behind the fall of a successful man is usually another woman.